OnePlus gør grin med Apple – og smider 165Hz på bordet

OnePlus har aldrig været bange for at prale, og nu langer de igen ud efter Apple. Denne gang handler det om skærme – og specifikt, hvor hurtigt de kan opdatere billedet. Først i år har den almindelige iPhone, altså den der bare hedder 17, fået skærm med 120Hz opdatering. Hidtil har det været forbehold Pro-udgaverne. Men nu lader det til, at OnePlus allerede klar til næste skridt: OnePlus 15 bliver angiveligt udstyret med et 165Hz panel.

For de fleste virker 120Hz allerede rasende hurtigt. Scrolling føles silkeblød, spil reagerer lynhurtigt, og det er svært at gå tilbage til en skærm med lavere hastighed. Men OnePlus mener, at der er plads til mere. Ifølge virksomhedens lokale kinesiske topchef, Li Jie Louis, markerer OnePlus 15 starten på en “Ultra-High Refresh Era”.

Med andre ord: Din TikTok-feed kommer til at flyde endnu mere gnidningsfrit, og spil, der kan følge med, vil føles som om de springer direkte ud af skærmen.

Ikke først – men bredere

Gamingmobiler som Asus ROG Phone har længe haft 165Hz, og nogle endda helt op til 185 Hz. Forskellen er, at OnePlus satser på masserne. Det betyder, at skærmteknologien flytter til en bredere målgruppe af power-brugere.

Spørgsmålet er dog, om folk virkelig kan mærke forskel på 120 og 165Hz i hverdagen – eller om det mest er en gimmick, der ser godt ud på specifikationsarket.

OnePlus 15 bliver med stor sandsynlighed lanceret i Kina senere i år, mens resten af verden må vente til starten af 2026. Og selv om kameraet denne gang står uden Hasselblad-logo, satser OnePlus altså på, at farten – både på skærmen og i softwaren – bliver det store trækplaster.

OnePlus gør grin med Apple – og smider 165Hz på bordet